Emilie Nicolas

Emilie Nicolas Kongshavn (født 26. november 1987), kjent under artistnavnet Emilie Nicolas, er en norsk elektronikamusiker. Hun er kjent for sin jazz-inspirerte vokal i møte med elektronika.

Tidlig liv og utdanning 
Kongshavn vokste opp på Bekkestua i Bærum med en fransk far og norsk mor. Hun begynte å skrive låter som ung etter at hun fikk en gitar av sin onkel. Hennes musikalske preferanser ble utvidet og utviklet gjennom mye musikkeksponering på skolen. Kongshavn har fremhevet Bossa nova som en musikalsk favorittsjanger. Hun gikk på musikklinja ved Rud videregående skole i Bærum, og var skuespiller i Rudrevyen. Siden fortsatt hun med musikk ved Toneheim folkehøgskole. I 2010 begynte hun på jazzlinja ved NTNU, med vokal som hovedinstrument. I løpet av studiet hospiterte hun også i utøvende jazzsang på Norges musikkhøgskole. Det var gjennom løpet på NTNU hun møtte trommis og nåværende bandmedlem Eivind Helgerød. Kort tid etter begynte Kongshavn og Helgerød et musikalsk samarbeid med Nicolay Tangen Svennæs og Anders Opdahl, noe som til slutt kom til å danne grunnlaget for Nicolas' debutalbum, Like I’m a Warrior. Sammen med Hanna Paulsberg og Ellen Andrea Wang startet hun i 2013 jazztrioen GURLS men sluttet i trioen etter et par år for å prioritere solokarrieren.

Karriere 
I anledning Pstereofestivalen i Trondheim sommeren 2013 fikk Emilie Nicolas et bestillingsoppdrag. Hun ble spurt om å lage sin versjon av DumDum Boys-låta Pstereo, som i utgangspunktet bare skulle være et stunt for festivalen. Kort tid etter ble «Pstereo» A-listet på P3. 4. oktober samme år signerte hun med Sony Music, og utga sin versjon av «Pstereo» på plateselskapet. For låten ble hun nominert til P3 Gull 2013 i klassen årets låt og i tillegg i klassen årets nykommer.

Den 22. september 2014 slapp Kongshavns sitt debutalbum Like I'm a Warrior. Albumet ble godt mottatt av norsk musikkpresse. Natt&Dag roste albumet, og Aftenposten kåret det til et av årets ti beste album. For albumet vant hun to priser under Spellemannprisen 2014; klassen årets nykommer med det tilhørende Gramostipendet på  kroner og klassen popsolist. Hun ble i tillegg nominert til Nordic Music Prize 2014 for albumet og P3 Gull 2014 i klassen årets liveartist.

20. januar 2017 gav Kongshavn ut singelen «Sky» som del av et bestillingsverk fra NRK for serien Stemmene i hodet.. I 2018 ga hun ut oppfølgeralbumet Tranquille Emile. For albumet vant hun Spellemannprisen 2018 i klassene årets album og popartist. I tillegg ble både Kåre Christoffer Vestrheim og Aksel Carlson nominert i produsentklassen, blant annet for Nicolas' utgivelser.

5. juni 2020 ga hun ut sitt tredje studioalbum Let Her Breathe, som debuterte med en førsteplass på Topplista. Hun ble tildelt Bendiksenprisen for 2020 med et prisbeløp på  kroner og ble nominert til Spellemannprisen 2020 i klassen pop for albumet.

Kongshavn har vært aktiv siden debutalbumet i 2014, med opptredener på blant annet på Øyafestivalen og by:Larm.

Kongshavn har også en birolle i humorserien Hvite gutter som kjæresten til Herman.

Diskografi
Studioalbum:
 Like I’m a Warrior (2014)
 Tranquille Emile (2018)
 Let Her Breathe (2020)

Singler:
 «Pstereo» (2013)
 «Grown Up» (2014)
 «Nobody Knows» (2014)
 «Fail» (2015)
 «Sky» (2017)
 «Higher Love» (2018)
 «Wild One» (2018)
 «Who's Gonna Love You» (2020)
 «If I Call» (2020)
«White Highway» (2020) med Bendik Brænne
"Who's Gonna Love You (feat Isah)" (2021)

Referanser

Eksterne lenker 
 
 
 
 

Norske musikere
Electronica-artister
Vinnere av Spellemannprisen